KLASA:
URBROJ:

Nedešćina,

Temeljem članka 24. stavak 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnateljica OŠ „Vitomir Širola-Pajo“ Nedešćina, podnosi

I Z V J E Š Ć E

O STANJU SIGURNOSTI, PROVOĐENJU PREVENTIVNIH PROGRAMA

TE MJERAMA PODUZETIM U CILJU ZAŠTITE PRAVA UĈENIKA

Program fizičke sigurnosti u školi

OŠ „Vitomir Širola-Pajo“ Nedešćina, u sklopu vođenja poslova zaštite na radu, ima sklopljen ugovor sa firmom ELKRON iz Pule s kojom surađuje po svim pitanjima vezanim uz sigurnost i zaštitu učenika i zaposlenika Škole.

U suradnji s imenovanom firmom poduzete su sve preventivne mjere za siguran boravak u prostorima škole. Svake dvije godine radi se revizija Procjene opasnosti u školi u kojoj se izrađuje izvještaj za cjelokupni prostor i sva radna mjesta u školi.

U skladu sa Planom evakuacije u školi su postavljene oznake za putove evakuacije kao i znakovi za uzbunjivanje te važni telefonski brojevi u slučaju opasnosti.

Svi djelatnici škole položili su ispit za rad na siguran način i zaštitu od požara.

U skladu sa zakonskim obvezama u školi se redovito provodi kontrola uređaja, strojeva, električnih instalacija, vatrogasnih aparata i gromobrana.

U svrhu sprečavanja provala u školsku zgradu matične škole postavljen je alarmi sustav zaštite.

U 2018. godini u Školi nije bilo ozljeda na radu u skladu sa odredbama Zakona tj. ozljeda uzrokovanih nedostacima prostora i opreme.

Prije početka nastave, te za vrijeme odmora organizirano je dežurstvo učitelja u hodniku škole te na školskom dvorištu. Raspored dežurstva učitelja nalazi se na oglasnim pločama u matičnoj i područnoj školi.

Provođenje preventivnih aktivnosti i programa

Preventivni programi OŠ „Vitomir Širola-Pajo“ Nedešćina za godinu 2018./2019. planirani su Godišnjim planom i programom rada škole, Školskim kurikulumom te programima rada razrednika. Tematski se mogu podijeliti u programe:

-zaštite zdravlja učenika,

- programe prevencije ovisnosti ,

-programe prevencije nasilja.

Programi se provode u sklopu redovne nastave, zdravstvenog i građanskog odgoja, sata razrednika, školskih ili razrednih projekata, predavanja i drugih aktivnosti koje organizira školska ustanova samostalno ili u suradnji s drugim institucijama.

Zaštita zdravlja učenika provodi se na razini cijele ustanove. Organizirana je prehrana za sve učenike, za učenike iz socijalnog programa marendu sufinancira Općina sv.Nedelja.

Škola je već petu godinu uključena u projekt „Shema školskog voća“ putem kojeg se potiče učenike na konzumiranje voća.

Školska liječnica u sklopu plana aktivnosti provodi redovita cijeljenja i sistematske preglede te predavanja o zdravoj prehrani i pubertetu.

Rad na prevenciji ovisnosti provodi se pojačano tijekom mjeseca borbe protiv ovisnosti (15. studeni do 15. prosinca) u svim razrednim odjelima.

Vijeće učenika održalo je tematsku sjednicu i radionicu povodom Mjeseca borba protiv ovisnosti tijekom koje su učenici viših razreda trebali osmisliti slogane koje potiču na pozitivno razmišljanje i zdravlje, dok su učenici nižih razreda svoje stavove o zdravom životu izražavali u obliku crteža. Napravljene uratke su učenici potom preslikavali na bijele majice, koje su prezentirane u holu školu.

S učenicima 1.-ih razreda pedagoginja škole provodi preventivne radionice „Čarobno blago u meni“. U interaktivnoj radionici u kojoj su učenici aktivni sudionici i suradnici naglasak je na tome da su moć slušanja i moć govorenja podjednako značajne. Kroz igru „Zašto volim da sam ja-ja“ ukazuje im se da smo svi zbog nečega vrijedni (iako se međusobno razlikujemo) i da je svakome drago da je upravo onakav kakav jest. Uz pomoć klupka užeta zajedno izrađuju „Mrežu međusobnog poštovanja“ govoreći jedno drugome zašto se poštuju. Na kraju se igra igra „Dodirni me nježno“ s ciljem usvajanja životne vrijednosti da je dobro činiti drugima ono što bi i sami htjeli da nama drugi čine. Cilj radionice je poticanje dobrih odnosa među vršnjacima, te pozitivne percepcije drugih.

Učenici viših razreda u matičnoj i područnoj školi su kroz višesatne aktivnosti u sklopu nastave informatike i tehničke kulture odrađivali teme koje se odnose na različite aspekte sigurnog korištenja Interneta kao medija. Sve aktivnosti realizirale su se u redovnoj nastavi kao dio GOO-a i ŠPP-a. Kroz međupredmetno povezivanje nastojalo se učenike poučiti primjerenom i odgovornom ponašanju na Internetu sa naglaskom na dobrobiti uporabe i zaštitu od zlouporabe.

2. Mjere zaštite prava učenika

U svrhu zaštite prava učenika škola postupa u skladu s Pravilnikom o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, s odredbama Kućnog reda, Statuta i Pravilnika o kriterijima za izricanje pedagoških mjera. Pedagoške mjere imaju za cilj ukazati na neodgovorno ponašanje te potaknuti učenike da korigiraju svoje ponašanje.

Tijekom 1. polugodišta 2018-19. školske godine izrečena je 1 pedagoška mjera zbog namjernog uništavanja školske imovine.

Selektivni programi prevencije

Selektivni programi prevencije obuhvaćaju aktivnosti usmjerene na pojedince, skupine ili razrede sa značajnijim problemima u ponašanju. Tijekom 1. polugodišta nije bilo potrebe za pojačanim aktivnostima prevencije i dodatnog rada s učenicima.

Ravnateljica škole.

Klara Švraka,prof.